Associeringsrådets henstilling nr. 1/73

om metoderne for administrativt samarbejde på det toldmæssige område med henblik på gennemførelsen af overenskomsten mellem Det Europæiske Økonomiske Fællesskab og Republikken Cypern

ASSOCIERINGSRÅDET HENSTILLER —

under henvisning til overenskomsten mellem Det Europæiske Økonomiske Fællesskab og Republikken Cypern, undertegnet i Bruxelles den 19. december 1972,

under henvisning til protokollen om definitionen af begrebet "varer med oprindelsesstatus" og om metoderne for administrativt samarbejde, særlig artikel 17, stk. 2, og

ud fra følgende betragtning:

Det er nødvendigt for overenskomstens rette virkemåde at etablere et nært administrativt samarbejde mellem aftaleparterne for at sikre den rigtige og ensartede anvendelse af dens toldbestemmelser, især bestemmelserne i protokollen om definitionen af begrebet "varer med oprindelsesstatus" og om metoderne for administrativt samarbejde, (i det følgende benævnt protokollen) —

TIL DET EUROPÆISKE ØKONOMISKE FÆLLESSKAB OG REPUBLIKKEN CYPERN

om for deres vedkommende at træffe nødvendige foranstaltninger til gennemførelse af følgende bestemmelser:

A. BESTEMMELSER OM UDSTEDELSE AF VARECERTIFIKAT A.CY.1

I. Eksportørens pligter

1. Det påhviler eksportøren eller dennes befuld-mægtigede, under førstnævntes ansvar, at fremsætte anmodning om udstedelse af et va-recertifikat.

Anmodning skal fremsættes på en formular A.CY.1, som er gengivet i bilag V til protokollen. Denne formular udfyldes i overensstemmelse med protokollen.

2. Eksportøren eller dennes befuldmægtigede skal vedlægge anmodningen alle sådanne dokumenter, der kan bevise, at varerne, der skal udføres, opfylder betingelserne for udste delseaf et varecertifikat.

II. Toldmyndighedernes pligter

1. Toldmyndighederne i udførselslandet skal overvåge, at formular A.CY.1 bliver korrekt udfyldt. Specielt skal de kontrollere, om rubrikken beregnet til varebeskrivelse er udfyldt på en måde, der udelukker urigtige tilføjelser. Til dette formål skal varebeskrivelsen anføres uden mellemrum mellem linjerne. Hvis rubrikken ikke er helt udfyldt, skal der trækkes en vandret streg under den sidste linje, og den ikke udfyldte del skal overstreges.

2. Da varecertifikatet er dokumentation for anvendelsen af de præferentielle told- og kvotaordninger i overenskomsten, påhviler det toldmyndighederne i udførselslandet at tage de nødvendige skridt til at undersøge varernes oprindelsesstatus og til at kontrollere de øvrige oplysninger i certifikatet.

III. Udførsel fra en af Det Europæiske Økonomiske Fællesskabs medlemsstater eller fra Cypern

1. Varecertifikat A.CY.1 udstedes af toldmyndig hederne i en medlemsstat i Det Europæiske Økonomiske Fællesskab, hvis varerne, der skal udføres, kan anses som varer med oprin delsesstatus i Fællesskabet efter protokollens artikel 1, stk. 1.

2. Varecertifikat A.CY.1 udstedes af Cyperns toldmyndigheder, hvis varerne, der skal udfø res, kan anses som varer med oprindelsessta tus i republikken Cypern efter protokollens artikel 1, stk. 2.

3. Med henblik på undersøgelse af om betingel-serne i afsnit III, pkt. 1 og 2 er opfyldt, har toldmyndighederne ret til at kræve enhver dokumentation eller til at foretage enhver kontrol, som de måtte finde passende.

4. Udstedelse af varecertifikat A.CY.1 vil blive nægtet af toldmyndighederne i en medlemsstat eller på Cypern, hvis det fremgår af de udførelsesdokumenter, der forelægges for disse myndigheder, at de pågældende varer ikke er bestemt for enten Cypern eller Fællesskabet.

IV. Angivelse af certifikatets udstedelsesdato

Datoen for udstedelsen af certifikatet skal anføres i den del af varecertifikatet, der er reserveret toldmyndighederne.

V. Fremsendelse af eksempler på aftryk af de anvendte stempler

Toldmyndigheder i medlemsstaterne og på Cypern skal gennem Kommissionen for De Europæiske Fællesskaber forsyne hinanden med aftryk af de stempler, der anvendes på toldstederne ved udstedelsen af varecertifikater.

VI. Erstatning af varecertifikat A.CY.1 med et certifikat af samme type

1. Det er altid muligt at erstatte et eller flere varecertifikater med et eller flere certifikater, forudsat at dette sker ved det toldsted, hvor varerne befinder sig.

2. Såfremt det nye varecertifikat vedrører varer, der oprindelig er indført i en medlemsstat eller Cypern og udført i uændret tilstand, skal det angive det land, hvor det oprindelige varecertifikat blev udstedt.

VII. Efterfølgende udstedelse af varecertifikat

1. Når et certifikat udstedes i henhold til protokollens artikel 8, stk. 2, efter at varerne, som det vedrører, er udført, skal eksportøren i anmodningen, der er nævnt i protokollens artikel 7:

- anføre sted og dato for afsendelsen af de varer, som certifikatet vedrører;

- erklære, at der ikke på udførselstidspunktet blev udstedt et certifikat for de pågældende varer, og anføre årsagerne hertil.

2. Toldmyndighederne må kun udstede et varecertifikat efterfølgende efter at have undersøgt, om de oplysninger, der er anført i eksportørens anmodning, er i overensstemmelse med oplysningerne i forbindelse med den tilsvarende ekspedition.

Certifikater, der udstedes efterfølgende, skal være forsynet med en af følgende påtegninger:

"NACHTRÄGLICH AUSGESTELLT", "DELIVRE A POSTERIORI", "RILASCIATO A POSTERIORI", "AFGEGEVEN A POSTERIORI", "ISSUED RETROSPECTIVELY", "UDSTEDT EFTERFØLGENDE".

VIII. Udstedelse af duplikater

I tilfælde af tyveri, bortkomst eller ødelæggelse af et varecertifikat kan eksportøren henvende sig til den toldmyndighed, der har udstedt dette og anmode om udstedelse af et duplikateksemplar på grundlag af de hos myndigheden beroende udførselsdokumenter. På duplikateksemplaret, der bliver udstedt på denne måde, skal anføres en af følgende påtegninger : "DUPLIKAT", "DUPLICATA", "DUPLICATO", "DUPLICAAT", "DUPLICATE".

Duplikateksemplaret, på hvilket der skal anføres den originale udstedelsesdato, har gyldighed fra denne dato.

B. BETINGELSER FOR ANVENDELSE AF VARECERTIFIKAT A.CY.1

I. Direkte forsendelse af varerne

Ved varer, som forsendes direkte, forstås varer, hvis forsendelse gennemføres uden passage af andre end de kontraherende parters territorier. Følgende betragtes dog ikke som afbrydelse af den direkte forsendelse:

a) kort ophold i havne, der befinder sig på andre territorier end de kontraherende parters;

b) omladning i disse havne, når omladningen sker som følge af force majeure eller på grund af forholdene til søs;

c) passage af andre end de kontraherende parters territorier eller omladning i sådanne territorier, såfremt passagen eller omladningen er omfattet af et enkelt transportdokument, der er udstedt i en medlemsstat eller på Cypern.

II. Antagelse af varecertifikater efter forelaeggel sesfristens udløb

Varecertifikater, der fremlægges for toldmyndighederne i indførselslandet efter udløbet af den tidsfrist, der er anført i protokollens artikel 9, kan godtages som grundlag for præferencebehandling, hvis overskridelsen af tidsfristen skyldes force majeure eller ekstraordinære omstændigheder.

Ud over disse tilfælde kan toldmyndighederne i indførselslandet godtage sådanne certifikater, hvis varerne er forevist for dem inden udløbet af den nævnte tidsfrist.

III. Godtagelse af varecertifikater, hvis indhold ikke svarer til de indførte varer

Hvis der konstateres mindre uoverensstemmelser meliem oplysningerne i varecertifikatet, og oplysningerne i de dokumenter, der indgives til toldstedet i forbindelse med indførslen af varerne, skal dette ikke i sig selv gøre certifikatet ugyldigt, såfremt det godtgøres, at certifikatet svarer til de foreviste varer.

C. FRIZONE

I. Medlemsstaterne og Cypern skal tage alle nødvendige skridt til at sikre, at varer, der handles ved anvendelse af et varecertifikat, og som under transporten benytter en frizone, beliggende i deres territorium, ikke bliver ombyttet med andre varer, og at de ikke underkastes andre behandlinger end sådanne, der er bestemt til at sikre, at deres tilstand bevares.

II. Når varer med oprindelsesstatus i Fællesskabet eller Cypern, der er indført i en frizone ledsaget af et varecertifikat, bliver underkastet bearbejdning eller forarbejdning, skal de kompetente toldmyndigheder på eksportørens anmodning udstede et nyt certifikat, hvis bearbejdningen eller forarbejdningen er i overensstemmelse med protokollen.

D. POSTFORSENDELSER (HERUNDER POSTPAKKER)

I. Det påhviler eksportøren eller dennes befuldmægtigede, på eksportørens ansvar, at udfylde og underskrive formular A.CY.2's to blade, hvis formular er vedhæftet som bilag til protokollen.

Hvis de varer, der er indeholdt i forsendelsen, allerede er blevet undersøgt i udførselslandet for så vidt angår overensstemmelsen med definitionen af begrebet "varer rried oprindelsesstatus" kan eksportøren henvise til denne undersøgelse i rubrikken "bemærkninger" på formular A.CY.2.

II. På den grønne C 1 etikette eller tolddeklarationen C 2/CP 3 skal eksportøren anføre betegnelsen A.CY.2, efterfulgt af formularens løbenummer. Han anfører tillige denne påtegning og dette nummer på den faktura, der vedrører de varer, som indgår i forsendelsen.

E. EFTERFØLGENDE UNDERSØGELSE AF VARECERTIFIKAT A.CY.1 ELLER FORMULAR A.CY.2

I. Efterfølgende undersøgelse af varecertifikater eller A.CY.2 formularer skal udføres stikprøvevis, og iøvrigt når toldmyndighederne i indførselsstaten nærer begrundet tvivl, hvad angår dokumentets ægthed eller rigtigheden af oplysningerne vedrørende de omhandlede varers oprindelse.

II. Med henblik på gennemførelse af stk. I skal toldmyndighederne i indførelseslandet tilbagesende varecertifikatet eller blad 1 af formular A.CY.2 i-original eller fotokopi deraf til toldmyndighederne i udførselslandet, om fornødent med angivelse af de materielle eller formelle årsager, der berettiger en undersøgelse. Til formular A.CY.2's blad 1 skal de vedhæfte fakturaen eller en kopi deraf, hvis den er blevet fremlagt, og de skal fremsende enhver oplysning, som de er kommet i besiddelse af, og som tyder på, at oplysningerne i nævnte certifikat eller formular er urigtige.

Hvis toldmyndighederne i indførselslandet beslutter at udsætte anvendelsen af bestemmelserne i overenskomsten, mens de afventer resultatet af undersøgelsen, skal de tilbyde at frigive varerne til importøren med forbehold af sådanne sikkerhedsforanstaltninger, der måtte findes nødvendige.

III. Indførselslandets toldmyndigheder skal underrettes om resultatet af undersøgelsen inden tre måneder. Dette resultat skal gøre det muligt at afgøre, om det varecertifikat eller den A.CY.2 formular, hvis ægthed er draget i tvivl, kan finde anvendelse for de udførte varer, og om disse varer er berettiget til anvendelse af den præferentielle ordning.

IV. I de tilfælde, hvor sådanne sager ikke kan afgøres mellem toldmyndighederne i indførselslandet og udførselslandet, eller hvor de rejser spørgsmål om fortolkning af protokollen, skal de forelægges for Toldsamarbejdsudvalget.

V. Med henblik på efterfølgende undersøgelse af certi fikaterne skal toldmyndighederne i udførselslan det opbevare udførselsdokumenterne eller kopier af certifikaterne, der anvendes i stedet, i mindst to år.

Udfærdiget i Bruxelles, den 26. november 1973.

På Associeringsrådets vegne

I. Nørgaard

Formand

--------------------------------------------------